Herceghalom Község Önkormányzat Képviselő-testületének

2/2009. (II.10.) rendelete

a családi és egyéb események megrendezésének térítési díjairól

(Egységes szerkezetbe foglalva a:

24/2009.(XII.30.) rendelettel)

A Képviselő-testület a helyi önkormányzatokról szóló 1990. évi LXV. törvény 16.§. /1/ bekezdésében kapott felhatalmazás alapján az alábbi rendeletet alkotja:

1.§.

/1/ Herceghalom Község Önkormányzatának Képviselő-testülete Herceghalom Község közigazgatási területén a családi és egyéb események megrendezésével kapcsolatos szolgáltatásokat a Polgármesteri Hivatal anyakönyvvezetői útján térítési díj ellenében (lsd. 1. számú melléklet) és térítésmentesen biztosítja.

/2/ Az anyakönyvvezetők a családi és egyéb események megrendezését a 2. számú mellékletben meghatározott tiszteletdíj ellenében vállalhatják. 

/3/ A díjon felül érvényesíteni kell a megrendezéssel kapcsolatban felmerült egyéb (rendkívüli) költségeket is, amelynek díjtételeit a jegyző és a szolgáltatást igénybe vevő között megállapodásban kell rögzíteni. A díjakra az általános forgalmi adót /ÁFÁ-t/  külön kell megfizetni.

/4/ A díjat pénztári időben, lehetőleg a megrendelés napján, a Pénztárba kell befizetni.

2.§.

Herceghalom Község közigazgatási területén díjmentesek az alábbi szolgáltatások: 


a./ A Polgármesteri Hivatal Dísztermében házasságkötés esetén -amennyiben legalább az egyik házasulandó herceghalomi állandó bejelentett lakcímmel rendelkezik- az ünnepség céljára megfelelően berendezett helyiség / a továbbiakban: helyiség /,  ünnepi beszéd és gépzene.


b./ A Polgármesteri Hivatal Dísztermében névadás esetén -amennyiben legalább az egyik szülő herceghalomi állandó bejelentett lakcímmel rendelkezik- a helyiség, ünnepi beszéd és díszes kivitelű emléklap.

3.§.

/1/ A rendezvényeken közreműködők (pl. szavaló) részére tiszteletdíjat kell fizetni.

/2/ A közreműködői tiszteletdíjak mértékéről a jegyző jogosult egyedi megállapodásokat kötni és a tiszteletdíjak kifizetéséről a rendezvény után intézkedni.

4.§.

Ezen rendelet a kihirdetés napján lép hatályba. Rendelkezéseit a folyamatban lévő ügyekben is alkalmazni kell.

Herceghalom, 2009. február 03.


Schnaider László s.k.
Garainé dr. Szelenczy Gabriella 
s.k. 
polgármester
   jegyző

Záradék:

E rendeletet a képviselő-testület 2009. február 03. napján megtartott ülésén fogadta el, utoljára 2009. december 15-i ülésén módosította.

Alaprendelet kihirdetve: 2009. február 10.

Utolsó módosítással kihirdetve: 2009. december 30.


Garainé dr. Szelenczy Gabriella 


jegyző 

1. sz. melléklet

A családi és egyéb események szolgáltatásainak díjtételei

a) KEK-ben megrendezésre kerülő eseménynél

	
	amennyiben legalább az egyik házasulandó (névadónál szülő) herceghalomi állandó bejelentett lakcímmel rendelkezik
	amennyiben egyik házasulandó sem (névadónál szülő) rendelkezik herceghalomi állandó bejelentett lakcímmel 

	esküvők rendezési díja (magában foglalja a mindenkori szerzői jogvédő díjat, a szertartásvezető és kisegítő tiszteletdíját )
	0.-Ft
	30.000.-Ft

	terembérleti díj
	0.-Ft/óra
	2.000.-Ft/óra


b) Herceghalomban, a Polgármesteri Hivatalon, illetve a KEK-en kívül megrendezésre kerülő eseménynél

	
	amennyiben legalább az egyik házasulandó (névadónál szülő) herceghalomi állandó bejelentett lakcímmel rendelkezik
	amennyiben egyik házasulandó sem (névadónál szülő) rendelkezik herceghalomi állandó bejelentett lakcímmel 

	esküvők rendezési díja (magában foglalja a mindenkori szerzői jogvédő díjat, a szertartásvezető és kisegítő tiszteletdíját )
	25.000.-Ft
	35000.-Ft

	terembérleti díj
	-----------
	-------


2. sz. melléklet

A családi és egyéb események rendezvényein közreműködők tiszteletdíjai

a)  KEK-ben

	
	tiszteletdíj (bruttó)

	szertartásvezető (nem herceghalomi lakcímmel rendelkezők esetén)
	12.500.-Ft

	szertartásrendező, kisegítő (nem herceghalomi lakcímmel rendelkezők esetén)
	7.500.-Ft

	egyéb 
	megállapodás szerint


b) Szolgáltatások a hivatalon kívül, Herceghalomban rendezett szertartásokon

	
	tiszteletdíj (bruttó)

	szertartásvezető (herceghalomi lakcímmel rendelkezők esetén)
	12.500.-Ft

	szertartásvezető (nem herceghalomi lakcímmel rendelkezők esetén)
	15.000.-Ft

	szertartásrendező, kisegítő (herceghalomi lakcímmel rendelkezők esetén)
	7.500.-Ft

	szertartásrendező, kisegítő (nem herceghalomi lakcímmel rendelkezők esetén)
	10.000.-Ft

	egyéb 
	megállapodás szerint


�	 Módosította Herceghalom Község Önkormányzata Képviselõ-testületének 24/2009. (XII.30.) rendelete. Hatályos: 2010. január 01-tõl.

